Η **Μίριαμ Ρότζερς** (το γένος Σπίκλερ, 27 Ιανουαρίου 1956 - )   είναι Αμερικανίδα ηθοποιός. Κέρδισε τη μεγαλύτερη αναγνώριση της καριέρας της για τον ρόλο της στο θρησκευτικό δράμα *The Rapture* (1991).  Η Ρότζερς έκτοτε εμφανίστηκε, μεταξύ άλλων, στα *Reflections on a Crime* (1994), *Ο καθρέφτης έχει δύο πρόσωπα* (1996), *Austin Powers: Ο κατάσκοπος που γύρισε από... τρίο* (1997), *Χαμένοι στο διάστημα* (1998) και *Ροζ τηλέφωνο* (2012). Η εκτεταμένη δουλειά της στην τηλεόραση περιλαμβάνει τα *Paper Dolls* (1984), *ΜΜΕ: Μέσα μαζικής εξόντωσης* (1997), *The Loop* (2006–2007) και επαναλαμβανόμενους ρόλους στο *The X-Files* (1998–1999), *Two and a Half Men* (2011– 2015), *Wilfred* (2014), *Mad Men* (2015), *Bosch* (2014–2021) και *Bosch: Legacy* (2022).

Τα πρώτα χρόνια
---------------

Η Ρότζερς γεννήθηκε με το όνομα Μίριαμ Σπίκλερ στο Coral Gables της Φλόριντα. Είναι κόρη του Φίλιπ Σπίκλερ, πολιτικού μηχανικού  και της Κάθι Τάλεντ, πρώην χορεύτριας και ηθοποιού. Ο πατέρας της Ρότζερς ήταν Εβραίος και η μητέρα της πιστή της Επισκοπικής Εκκλησίας.  Ο πατέρας της ασχολήθηκε με τη Σαϊεντολογία πριν γεννηθεί η κόρη του και η οργάνωση ήταν μέρος της ανατροφής της.  

Η οικογένεια έζησε στη Βιρτζίνια, την Αριζόνα, το Μίσιγκαν και την Αγγλία πριν εγκατασταθεί στο Λος Άντζελες. Σε ηλικία δεκατεσσάρων ετών, η Ρότζερς τελείωσε τη βασική της εκπαίδευσή και αποφοίτησε από το λύκειο. 

Στην αρχή της καριέρας τους ως ηθοποιός, η Ρότζερς και η Κίρστι Άλεϊ έζησαν μαζί.

Καριέρα
-------

Μετά το τέλος του πρώτου της γάμου, η Ρότζερς μετακόμισε στο Λος Άντζελες για να ξεκινήσει καριέρα ηθοποιού. Σπούδασε υποκριτική εννέα μήνες και μετά αναζήτησε ατζέντη.  Έκανε τεστ για τον πρωταγωνιστικό ρόλο στην ταινία *Έξαψη* που τελικά πήγε στην Κάθλιν Τέρνερ. Οι προηγούμενοι ρόλοι της περιελάμβαναν τηλεοπτικές εμφανίσεις στο *Αστυνομικό τμήμα της Χιλ Στριτ* (1981) ως αντικείμενο του πόθου του Άντι Ρένκο, στο *Μάγκνουμ* (1982) και στο *Χαρτ και Χαρτ* (1983).  Μεταξύ 1983 και 1984, εργάστηκε εκτενώς στην τηλεόραση. Το 1986, πρωταγωνίστησε στο πλευρό του Μάικλ Κίτον στο *Gung Ho*.

Το 1986, η Ρότζερς πέρασε από οντισιόν για τον πρωταγωνιστικό γυναικείο ρόλο στην *Ολέθρια σχέση* που πήγε στον Γκλεν Κλόουζ. Ωστόσο, η Ρότζερς πήρε τον ρόλο δίπλα στον Τομ Μπέρενγκερ στο *Κάποιος να με προσέχει* (1987).

Το 1991, η Ρότζερς πρωταγωνίστησε στο *The Rapture* ως μια γυναίκα που μετατρέπεται από swinger σε αναγεννημένη χριστιανή.  Το *Slant Magazine* επαίνεσε τη «εξαιρετική της ερμηνεία, η οποία φαίνεται εν μέρει εμπνευσμένη από τη σωματική μεγαλοπρέπεια και τα άγρια βλέμματα της Μπέτι Ντέιβις ή της Μπάρμπαρα Στάνγουικ». 

Το 1993, η Ρότζερς πόζαρε γυμνή για το τεύχος του Μαρτίου του περιοδικού *Playboy* και εμφανίστηκε επίσης στο εξώφυλλο αυτού του τεύχους. Αργότερα εξήγησε «Έγινε με καλόγουστο τρόπο, και αφού ήξερα ότι ήθελα να κάνω παιδιά σύντομα, σκέφτηκα ότι θα ήταν ωραίο να έχω μια μόνιμη καταγραφή του σώματός μου στην ακμή του». 

  

Η Ρότζερς αργότερα εντάχθηκε στο καστ στην κωμωδία-δράμα *Το μπαράκι* (1996) που είχε αναγνωριστεί από τους κριτικούς. Είχε επίσης έναν δεύτερο ρόλο δίπλα στην Μπάρμπρα Στρέιζαντ και τη Λορίν Μπακόλ στο *Ο καθρέφτης έχει δύο πρόσωπα* (1996). Η επόμενη ταινία της ήταν η αρχή αυτού που θα γινόταν ένα μεγάλο franchise, όταν εμφανίστηκε στο *Austin Powers: Ο κατάσκοπος που γύρισε από... τρίο* (1997).

Το 1998 συμπρωταγωνίστησε στο *Χαμένοι στο διάστημα*. Έναν χρόνο αργότερα, έγινε συμπαραγωγός και συμπρωταγωνίστρια στο δράμα του Ολοκαυτώματος *Επιστροφή από την κόλαση*. Μαζί με τους συναδέλφους της παραγωγούς, η Ρότζερς έλαβε υποψηφιότητα για το Βραβείο Emmy Daytime. Μεταξύ 1998 και 1999, η Ρότζερς είχε επίσης έναν επαναλαμβανόμενο ρόλο στο *The X-Files* για επτά επεισόδια.

Η Ρότζερς αργότερα έκανε τηλεοπτικές εμφανίσεις στο *Dawson's Creek* (2003) ως μητέρα της Μισέλ Ουίλιαμς και στο *Λας Βέγκας* (2003). Εμφανίζεται επίσης στο πρίκουελ της κωμωδίας *Ο ηλίθιος και ο πανηλιθιότερος: Όταν ο Χάρι συνάντησε τον Λόιντ* (2003). Το 2004, πρωταγωνίστησε μαζί με τον Τζεφ Μπρίτζες και την Κιμ Μπέισινγκερ στο δράμα *Πόρτα στο πάτωμα*.

Το 2010, εμφανίστηκε στο Geffen Playhouse με το έργο *Love, Loss, and What I Wore*.  Το 2011, της επιλέχτηκε για τον επαναλαμβανόμενο ρόλο της Ρόμπιν Σμπιτ, μητέρας του Άστον Κούτσερ στο σίριαλ *Two and a Half Men*.  Το 2012, έκανε μια γκεστ εμφάνιση δίπλα στη Μέριλ Στριπ, στο *Ποτέ δεν είναι αργά*.

Άλλα εγχειρήματα
----------------

Έχοντας παίξει πόκερ ως έφηβη, η Ρότζερς ξεκίνησε το αγωνιστικό πόκερ το 2003 και τερμάτισε κερδισμένη στο πρώτο της μεγάλο τουρνουά 240 παικτών Shooting Stars του World Poker Tour, No-Limit Τέξας χόλντεμ στο Σαν Χοσέ της Καλιφόρνιας, στις 4 Μαρτίου 2004. Είναι μέλος του διοικητικού συμβουλίου του World Poker Tour.  Τον Ιούλιο του 2006, τερμάτισε κερδισμένη (33η θέση) στο $1000 Ladies' No-Limit χόλντεμ WSOP event.

Προσωπική ζωή
-------------

 Ο Ρότζερς με τον πρώην σύζυγό της, Τομ Κρουζ, στα βραβεία Όσκαρ το 1989
Η Ρότζερς έχει παντρευτεί τρεις φορές. Παντρεύτηκε τον Τζέιμς Ρότζερς το 1976 και πήρε το επώνυμό του. Χώρισαν το 1980. Στη συνέχεια είχε σχέση με τον Εμίλιο Εστέβες.  Στις 9 Μαΐου 1987, παντρεύτηκε τον ηθοποιό Τομ Κρουζ σε μια τελετή στη Νέα Υόρκη. Ο γάμος χάλασε στα τέλη του 1989, και το διαζύγιο οριστικοποιήθηκε τον Φεβρουάριο του 1990.  Τον Ιανουάριο του 1990, το ζευγάρι έκανε κοινή δήλωση: «Ενώ υπήρξαν πολύ θετικές πτυχές στον γάμο μας, υπήρχαν ορισμένα προβλήματα που δεν μπορούσαν να επιλυθούν ακόμη και μετά από κάποια χρονική περίοδο».  Η Ρότζερς ήταν εκείνη που εισήγαγε τον Κρουζ στη Σαϊεντολογία. 

  

Το 1990, η Ρότζερς γνώρισε τον σημερινό σύζυγό της, τον παραγωγό Κρις Κιάφα, στα γυρίσματα της ταινίας *Διπλή ταυτότητα*. Το ζευγάρι έχει μια κόρη, τη Λούσι (1994 - ) και έναν γιο, τον Τσάρλι (2001 - ).  Παντρεύτηκαν στις 20 Μαρτίου 2003 στο δικαστήριο του Μπέβερλι Χιλς. 

Η Ρότζερς έχει συνεισφέρει στην εκστρατεία του Δημοκρατικού Κόμματος.

Φιλμογραφία
-----------

| Έτος | Πρωτότυπος τίτλος | Ελληνική μετάφραση | Ρόλος |
| --- | --- | --- | --- |
| 1983 | *Blue Skies Again* |  | Λιζ |
| 1986 | *Gung Ho* |  | Όντρεϊ |
| 1987 | *Street Smart* | *Το δόκανο* | Άλισον Πάρκερ |
| *Someone to Watch Over Me* | *Κάποιος να με προσέχει* | Κλερ Γκρέγκορι |
| 1989 | *The Mighty Quinn* | *Το θύμα ή ο θύτης;* | Χάντλεϊ Έλγκιν |
| 1989 | *Hider in the House* | *Επίσκεψη μέσα στη νύχτα* | Τζούλι Ντράγερ |
| 1990 | *Dimenticare Palermo* | *Νέα Υόρκη - Παλέρμο* | Κάρι |
| *Desperate Hours* | *Ώρες αγωνίας* | Νόρα Κορνέλ |
| 1991 | *The Doors* |  | φωτορεπόρτερ |
| *The Rapture* |  | Σάρον |
| *Wedlock* | *Φυλακές υψίστης ασφαλείας* | Τρέισι Ριγκς |
| 1992 | *White Sands* | *Ο θάνατος σταμάτησε στην έρημο* | Μόλι Ντόλεζαλ |
| *Dark Horse* |  | δρ Σούζαν Χάντλεϊ |
| *Shooting Elizabeth* | *Πυροβολήστε τη γυναίκα μου!* | Ελίζαμπεθ Πίτζεον |
| 1994 | *Monkey Trouble* | *Μαϊμουδομπελάδες* | Έιμι |
| *Bulletproof Heart* |  | Φιόνα |
| *Reflections on a Crime* |  | Ρετζίνα |
| 1995 | *Far from Home: The Adventures of Yellow Dog* | *Mακριά απ' το σπίτι* | Κάθριν Μακόρμικ |
| 1996 | *Trees Lounge* | *Το μπαράκι* | Πάτι |
| *The Mirror Has Two Faces* | *Ο καθρέφτης έχει δύο πρόσωπα* | Κλερ |
| 1997 | *Austin Powers: International Man of Mystery* | *Austin Powers: Ο κατάσκοπος που γύρισε από... τρίο* | κυρία Μαρί Κένζινγκτον |
| 1998 | *Lost in Space* | *Χαμένοι στο διάστημα* | δρ Μορίν Ρόμπινσον |
| 2000 | *Ginger Snaps* | *Η μεταμόρφωση* | Πάμελα Φιτζέραλντ |
| 2003 | *Dumb and Dumberer: When Harry Met Lloyd* | *Ο ηλίθιος και ο πανηλιθιότερος: Όταν ο Χάρι συνάντησε τον Λόιντ* | κυρία Νταν |
| 2004 | *The Gunman* | *Αυτοδικία* | Ιβ Ρίτσαρντς |
| *Seeing Other People* |  | Ελίζ |
| *The Door in the Floor* | *Πόρτα στο πάτωμα* | Έβελιν Βον |
| *Dancing in Twilight* |  | Έιπριλ |
| 2006 | *Penny Dreadful* | *Φρικτός τρόμος* | Οριάνα Βολκς |
| *Big Nothing* | *Πολύ κακό για το τίποτα* | κυρία Σμολς |
| 2009 | *Frozen Kiss* | *Παγωμένο φιλί* | Γκέιλ |
| 2011 | *Lucky* |  | κυρία Μπραντ |
| *Balls to the Wall* |  | κυρία Μάθιους |
| 2012 | *For a Good Time, Call...* | *Ροζ τηλέφωνο* | Αντέλ |
| *Hope Springs* | *Ποτέ δεν είναι αργά* | Κάρολ |
| 2014 | *The Surface* |  | Κιμ |
| 2015 | *Weepah Way for Now* |  | Λιν |
| *The Wedding Ringer* | *Ζητείται κουμπάρος* | Λόις Πάλμερ |
| *Captive* |  | Κιμ Ρότζερς |
| *This Isn't Funny* |  | Ιλέιν Άντερσον |
| 2018 | *Affairs of State* |  | Τζούντιθ Μπέινς  |
| TBA | *What Still Remains* |  | Τζούντιθ |

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *SNAC*. w6d22td9. Ανακτήθηκε στις 9  Οκτωβρίου 2017.
3. ↑  *Roglo*. p=miriam;n=spickler.
4. 1 2  «The International Who's Who of Women 2006» Routledge. Οκτώβριος 2005. ISBN-13 978-1-85743-325-8.
5. ↑  Ανακτήθηκε στις 11  Δεκεμβρίου 2020.
6. ↑  «Celebrity Birthdays: Jan. 27».
7. ↑  «Today's famous birthdays list for January 27, 2020 includes celebrities James Cromwell, Mimi Rogers». 27 Ιανουαρίου 2020.
8. ↑  Wood, Robin (2003). «Prologue». *Hollywood from Vietnam to Reagan – and Beyond* (Expanded & revised έκδοση). New York City: Columbia University Press. σελ. xxxvii. ISBN 978-0-23112-966-4.
9. ↑  Kotick, Nina (7 Δεκεμβρίου 2011). «Mimi Rogers: From Sexy Sidekick In 'Austin Powers' To One Hot Mama In 'Two And A Half Men'». *HuffPost*.
10. 1 2 3  McKenna, Kristine (October 6, 1991). «Her Salvation? : Mimi Rogers has taken a chance with a role in a movie about faith and sin. The question: Will 'The Rapture' redeem a career bedeviled by typecasting?». *Los Angeles Times*: σελ. 2. .
11. ↑  «Profile». *Newsbank.com*. Ανακτήθηκε στις 12 Μαΐου 2015.
12. ↑  Matt M. (13 Οκτωβρίου 2018). «12 Amazing Facts You Probably Never Knew About Kirstie Alley!». *Eighties Kids*. Ανακτήθηκε στις 21 Ιουνίου 2020.
13. ↑  Terrace 2011, σελ. 445.
14. ↑  «The Rapture (1991)». *The New York Times*. Αρχειοθετήθηκε από το πρωτότυπο στις 2012-08-14.. Ανακτήθηκε στις August 8, 2012.
15. ↑  Uhlich, Keith (9 Νοεμβρίου 2004). «Review: The Rapture». *Slant Magazine*.
16. ↑  Shelden, Michael (June 29, 2001). «'I never meant to embarrass Tom'». *The Daily Telegraph*. Αρχειοθετήθηκε από το πρωτότυπο στις January 12, 2022. .
17. ↑  Gray, Margaret (November 13, 2010). «'Love, Loss, and What I Wore' at Geffen Playhouse has plenty of drama backstage too». *Los Angeles Times*. Αρχειοθετήθηκε από το πρωτότυπο στις November 19, 2010. .
18. ↑  Buchanan, Kyle (8 Νοεμβρίου 2011). «Mimi Rogers to Mother Ashton Kutcher on 'Men'». *Vulture.com*.
19. ↑  «A Thank You from WPT Founder Steve Lipscomb». *World Poker Tour*.
20. ↑  «Actress Mimi Rogers Turned Poker Player». *Pokerhotties.org*. Αρχειοθετήθηκε από το πρωτότυπο στις 3 Μαΐου 2015. Ανακτήθηκε στις 19 Μαΐου 2015.
21. ↑  «Companions for Mimi Rogers». *TCM.com*. Αρχειοθετήθηκε από το πρωτότυπο στις 2 Ιουλίου 2020.
22. ↑  Neumaier, Joe (August 10, 2004). «Cruise Unshaken by His Role As Hit Man – Actor Says Killer Won't Sink His Good-Guy Image». *South Florida Sun-Sentinel*: σελ. 1E.
23. ↑  «People: Mimi Rogers». *Los Angeles Times*. January 17, 1990. .
24. ↑  «Cruise lobbies over Scientology». *BBC News*. 30 Ιανουαρίου 2002.
25. ↑  «Mimi Rogers on Tom Cruise, Katie Holmes' Divorce: "I Wish Them the Best"». 7 Αυγούστου 2012.
26. ↑  «Mimi Rogers (celebrity political donations)». *NewsMeat.com*. Αρχειοθετήθηκε από το πρωτότυπο στις 22 Σεπτεμβρίου 2012. Ανακτήθηκε στις 9 Αυγούστου 2012.
27. ↑  Morain, Dan (January 19, 1999). «California Is Top Source of Federal Political Funds». *Los Angeles Times*. Αρχειοθετήθηκε από το πρωτότυπο στις 2016-03-06. .
28. ↑  Thompson, Luke Y. (14 Αυγούστου 2018). «Blu-ray Review: 'Affairs of State' is Cheesy Fun That Should Have Been Sleazier». *Forbes*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μίμι Ρότζερς** |

* Μίμι Ρότζερς στην IMDb
* Μίμι Ρότζερς στο AllMovie

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 51879397
* LCCN: no98099040
* ISNI: 0000 0000 8130 7100
* GND: 142100560
* SUDOC: 130596485
* BNF: cb13938709q (data)
* BNE: XX1150263

 |

 |